Πρόσληψη προσωπικού στο δημόσιο με σχέση εργασίας Ιδιωτικού Δικαίου
Η διαδικασία αφορά στην πρόσληψη προσωπικού με σχέση εργασίας ιδιωτικού δικαίου στο Δημόσιο
καθώς και τεχνικού ή βοηθητικού προσωπικού
β) την κάλυψη οργανικών θέσεων μερικής ή περιοδικής απασχόλησης για προσωπικό καθαριότητας και λοιπό βοηθητικό προσωπικό
γ) την κάλυψη απρόβλεπτων και επειγουσών αναγκών και δ) την κάλυψη παροδικών αναγκών που δεν είναι απρόβλεπτες και επείγουσες.
για: α) την κάλυψη οργανικών θέσεων ειδικού επιστημονικού προσωπικού
Για την πλήρωση των θέσεων απαιτούνται τα γενικά προσόντα που προβλέπονται κάθε φορά για τους μόνιμους δημόσιους πολιτικούς διοικητικούς υπαλλήλους. Διατάξεις ειδικών νόμων που προβλέπουν την πρόσληψη αλλοδαπών δεν θίγονται.
1. Ως υπάλληλοι διορίζονται μόνο Έλληνες και Ελληνίδες πολίτες. 2. Οι πολίτες των κρατών-μελών της Ευρωπαϊκής Ένωσης επιτρέπεται να διορίζονται σε θέσεις οι οποίες δεν εμπίπτουν στην εξαίρεση της παρ. 4 του άρθρου 39 Συνθ. Ε.Κ., σύμφωνα με τα προβλεπόμενα γι` αυτούς σε ειδικό νόμο.(Βλ. ν. 2431/1996, όπως ισχύει, με τους περιορισμούς του άρθρου 1, παρ. 1 αυτού και σχετική εγκύκλιο στον σύνδεσμο) 3. Ο διορισμός αλλοδαπών πολιτών των κρατών, που δεν είναι μέλη της Ευρωπαϊκής Ενωσης, επιτρέπεται μόνο στις προβλεπόμενες από ειδικούς νόμους περιπτώσεις (Βορειοηπειρώτες, Κύπριοι Ομογενείς και Ομογενείς αλλοδαποί, που προέρχονται από την Κωνσταντινούπολη και από τα νησιά Ίμβρο και Τένεδο και ομογενείς εξ Αιγύπτου), υπό την προϋπόθεση ότι η ιδιότητά τους ως Ελλήνων, κατά το γένος και τη συνείδηση, αποδεικνύεται με άλλους τρόπους, σύμφωνα με τα οριζόμενα στο ν.δ. 3832/1958, όπως ισχύει, χωρίς να απαιτείται πιστοποιητικό ελληνικής ιθαγένειας.)
Οι άνδρες κατά τον χρόνο διορισμού πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές. Εξαίρεση: Δεν απαιτείται εκπλήρωση των στρατιωτικών υποχρεώσεων για τους πολίτες κράτους της Ευρωπαϊκής Ενώσεως, για τους οποίους δεν προβλέπεται στη χώρα τους τέτοια υποχρέωση και έχουν πολιτογραφηθεί ως Έλληνες πολίτες.
Το κατώτατο όριο ηλικίας διορισμού, κατά κατηγορία, ορίζεται ως ακολούθως: Για τις κατηγορίες ΠΕ, ΤΕ και ΔΕ το 21ο έτος της ηλικίας. Για την κατηγορία ΥΕ το 20ό έτος της ηλικίας. Ανώτατα όρια ηλικίας διορισμού μπορεί να καθορίζονται με την οικεία προκήρυξη. Για τη συμπλήρωση των προβλεπόμενων κατώτατων και ανώτατων ορίων ηλικίας για διορισμό, ως ημέρα γέννησης θεωρείται η 1η Ιανουαρίου του έτους γέννησης για το κατώτατο όριο και η 31η Δεκεμβρίου του αντίστοιχου έτους για το ανώτατο. Τέλος, σε κάθε περίπτωση, οι προς πρόσληψη υπάλληλοι δεν πρέπει να έχουν συμπληρώσει το ανώτατο ηλικιακό όριο περί αυτοδίκαιης απόλυσης.
Το προσωπικό με σχέση εργασίας Ιδιωτικού Δικαίου Ορισμένου Χρόνου πρέπει να έχει συμπληρώσει το δέκατο όγδοο (18ο) έτος της ηλικίας του, να μην έχει υπερβεί το εξηκοστό έβδομο (67ο) έτος. Για τον υπολογισμό του ανώτατου ορίου ηλικίας, ως ημέρα γέννησης λαμβάνεται πάντοτε η 31η Δεκεμβρίου του έτους γέννησης. Κατ’ εξαίρεση, όσοι έχουν συμπληρώσει το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα, μπορούν να συμμετέχουν σε διαδικασίες πρόσληψης προσωπικού με σχέση εργασίας Ιδιωτικού Δικαίου Ορισμένου Χρόνου έως το εβδομηκοστό (70ό) έτος της ηλικίας τους. Για το προσωπικό κάλυψης αναγκών κατασκηνώσεων, κατώτατο όριο ηλικίας πρόσληψης ορίζεται το (15ο) έτος συμπληρωμένο. Σε κάθε περίπτωση, οι προς πρόσληψη υπάλληλοι δεν πρέπει να έχουν συμπληρώσει το ανώτατο ηλικιακό όριο περί αυτοδίκαιης απόλυσης. Μπορεί να καθορίζονται ανώτατα όρια ηλικίας, ανάλογα με τη φύση και τις ιδιαιτερότητες των καθηκόντων των προς πλήρωση θέσεων, μετά από γνώμη του οικείου φορέα και απόφαση του Υπουργού Εσωτερικών.
Οι υποψήφιοι θα πρέπει να έχουν την υγεία που απαιτείται για την εκτέλεση των καθηκόντων της θέσης που επιλέγουν.
Δεν διορίζονται υπάλληλοι: α) Όσοι καταδικάσθηκαν για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ` υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής. β) Οι υπόδικοι που έχουν παραπεμφθεί με τελεσίδικο βούλευμα για κακούργημα ή για πλημμέλημα της περίπτωσης α`, έστω και αν το αδίκημα έχει παραγραφεί. γ) Όσοι, λόγω καταδίκης, έχουν στερηθεί τα πολιτικά τους δικαιώματα και για όσο χρόνο διαρκεί η στέρηση αυτή. δ) Όσοι τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις. Η ανικανότητα προς διορισμό αίρεται μόνο με την έκδοση διατάγματος (άρθρο 47 του Συντάγματος) που αίρει τις συνέπειες της ποινής.
Δεν διορίζονται υπάλληλοι όσοι απολύθηκαν από θέση δημόσιας υπηρεσίας ή Ο.Τ.Α. ή άλλου νομικού προσώπου του δημόσιου τομέα, λόγω επιβολής της πειθαρχικής ποινής της οριστικής παύσης ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητα του εργαζομένου, αν δεν παρέλθει πενταετία από την απόλυση. Για τη διαπίστωση του ως άνω κωλύματος διορισμού υποβάλλεται υπεύθυνη δήλωση από τον ενδιαφερόμενο, το αληθές περιεχόμενο της οποίας ελέγχεται αυτεπαγγέλτως από την αρμόδια υπηρεσία διορισμού με βάση τα στοιχεία που τηρούνται στο Μητρώο Απογραφής Ελληνικού Δημοσίου.
Προϋποθέσεις περί μη τέλεσης αξιόποινων πράξεων
Η διαδικασία διενεργείται από τις αρμόδιες Διευθύνσεις Διοικητικού/Προσωπικού, μετά την έκδοση των αποτελεσμάτων επιτυχόντων, είτε γραπτού διαγωνισμού, είτε με σειρά προτεραιότητας, βάσει προκαθορισμένων και αντικειμενικών κριτηρίων, σύμφωνα με τις σχετικές διατάξεις της κείμενης νομοθεσίας και μέχρι τη δημοσίευση της πρόσληψης σε ΦΕΚ.
Απαιτείται προσκόμιση αστυνομικού δελτίου ταυτότητας.
Πιστοποιητικό αρμόδιας Υγειονομικής Επιτροπής
Για τους άρρενες υποψηφίους είναι απαραίτητη η προσκόμιση πιστοποιητικού στρατολογικής κατάστασης ή η πιστοποίηση όλων ή μερικών στρατολογικών μεταβολών, το οποίο εκδίδεται από την αρμόδια Στρατολογική Υπηρεσία. Το πιστοποιητικό εκδίδεται αυθημερόν και αποστέλλεται στον ενδιαφερόμενο με τον τρόπο που ο ίδιος έχει επιλέξει. Ενδέχεται ωστόσο να απαιτηθεί μεγαλύτερο χρονικό διάστημα σε περίπτωση που ελλείπουν στρατολογικές μεταβολές από το στρατολογικό μητρώο του αιτούντος.
Είναι απαραίτητη η προσκόμιση πιστοποιητικού περί μη θέσης σε δικαστική συμπαράσταση, με την οποία πιστοποιείται ότι ο/η αιτών/ούσα, ή εκείνος/νη για λογαριασμό του οποίου/ας κατατέθηκε η αίτηση, δεν έχει τεθεί σε δικαστική συμπαράσταση με δικαστική απόφαση. Εάν έχει εκδοθεί δικαστική απόφαση δεν εκδίδεται το πιστοποιητικό και ενημερώνεται σχετικά ο/η αιτών/ούσα.
Η έκδοση ηλεκτρονικής υπεύθυνης δήλωσης από τον/την ενδιαφερόμενο/η, χωρίς να απαιτείται επίσκεψη σε κατάστημα διοικητικής αρχής ή ΚΕΠ, μπορεί να γίνει με τους εξής δύο (2) τρόπους: α) με τoυς προσωπικούς κωδικούς web banking σε μία από τις διαθέσιμες τράπεζες ή β) με τους προσωπικούς κωδικούς πρόσβασης - διαπιστευτήρια TaxisNet της Γενικής Γραμματείας Πληροφοριακών Συστημάτων και Ψηφιακής Διακυβέρνησης. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Η ηλικία αποδεικνύεται από το δελτίο αστυνομικής ταυτότητας και σε περίπτωση αμφισβήτησης, από τη ληξιαρχική πράξη γέννησης που έχει συνταχθεί εντός ενενήντα (90) ημερών από τη γέννηση.
Η υγεία των υποψήφιων υπαλλήλων να ασκήσουν τα καθήκοντα της αντίστοιχης θέσης, πιστοποιείται με γνωματεύσεις (α) παθολόγου ή γενικού ιατρού και (β) ψυχιάτρου, είτε του δημοσίου, είτε ιδιωτών, με βάση παραπεμπτικό έγγραφο, στο οποίο περιγράφονται από την υπηρεσία τα καθήκοντα της θέσης που πρόκειται να καταληφθεί.
Ειδικά για τα άτομα με αναπηρία που διορίζονται με γενικές ή ειδικές διατάξεις, η υγεία και η φυσική καταλληλότητα πιστοποιούνται από τις αρμόδιες υγειονομικές επιτροπές, με βάση παραπεμπτικό έγγραφο, στο οποίο περιγράφονται από την Υπηρεσία τα καθήκοντα της θέσης που πρόκειται να αναλάβει ο υπάλληλος.
Δεν διορίζονται υπάλληλοι όσοι τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις, σύμφωνα με τις κείμενες διατάξεις.
Για τη διαπίστωση του κωλύματος διορισμού ότι ο διοριζόμενος δεν έχει απολυθεί από θέση δημόσιας υπηρεσίας ή Ο.Τ.Α. ή άλλου νομικού προσώπου του δημόσιου τομέα, λόγω επιβολής της πειθαρχικής ποινής της οριστικής παύσης ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητά του και αν ναι ότι έχει παρέλθει πενταετία από την απόλυση, υποβάλλεται υπεύθυνη δήλωση από τον ενδιαφερόμενο, το αληθές περιεχόμενο της οποίας ελέγχεται αυτεπαγγέλτως από την αρμόδια υπηρεσία διορισμού με βάση τα στοιχεία που τηρούνται στο Μητρώο Απογραφής Ελληνικού Δημοσίου.
Αν ο υποψήφιος είναι μέλος πολύτεκνης, τρίτεκνης ή μονογονεϊκής οικογένειας λαμβάνει επιπλέον μονάδες στη βαθμολογία του.
Είναι απαραίτητο το πιστοποιητικό δικαστηρίου με το οποίο αποδεικνύεται α) ότι ο/η αιτών/ούσα δεν έχει καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ΄ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής, β) δεν είναι υπόδικος/η που έχει παραπεμφθεί με τελεσίδικο βούλευμα για κακούργημα ή για πλημμέλημα της περίπτωσης α , έστω και αν το αδίκημα έχει παραγραφεί γ) δεν έχει στερηθεί τα πολιτικά του/της δικαιώματα.
Κατάθεση από τον αιτούντα (δια ζώσης ή ταχυδρομικά)
Πρόσληψη προσωπικού με σχέση εργασίας ιδιωτικού δικαίου (Π.Δ. 410/1988)
Διεύθυνση Διοικητικών Υπηρεσιών/Προσωπικού
Προϋποθέσεις πρόσληψης προσωπικού με σχέση εργασίας ιδιωτικού δικαίου. Άρθρο 7: Γενικά προσόντα που προβλέπονται κάθε φορά για τους μόνιμους δημόσιους πολιτικούς διοικητικούς υπαλλήλους. Άρθρο 11: Πρόσληψη, διαδικασία έκδοσης της απόφασης, κοινοποίηση στον ενδιαφερόμενο, κατάρτιση της σύμβασης εργασίας. Άρθρο 49: Ηλικιακό όριο περί αυτοδίκαιης απόλυσης.
Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
Διορισμός ή πρόσληψη πολιτών της Ευρωπαϊκής Ενωσης στη Δημόσια Διοίκηση.
Εκσυγχρονισμός του συστήματος προσλήψεων στον δημόσιο τομέα και ενίσχυση του Ανώτατου Συμβουλίου Επιλογής Προσωπικού (Α.Σ.Ε.Π.) και λοιπές διατάξεις. Άρθρο 25: "Διάθεση και διορισμός - επιλαχόντες". Άρθρο 39: "Προϋποθέσεις πρόσληψης προσωπικού με σχέση εργασίας Ιδιωτικού Δικαίου Ορισμένου Χρόνου"
Επείγουσες ρυθμίσεις που αφορούν την εφαρμογή του μεσοπρόθεσμου πλαισίου δημοσιονομικής στρατηγικής 2012-2015.
Διορισμός σε δημόσιες θέσεις ομογενών από Βόρεια Ήπειρο, Κύπρο κλπ.
Ενιαίο Σύστημα Κινητικότητας στη Δημόσια Διοίκηση και την Τοπική Αυτοδιοίκηση, υποχρεώσεις των προσώπων που διορίζονται στις θέσεις των άρθρων 6 και 8 του N. 4369/2016, ασυμβίβαστα και πρόληψη των περιπτώσεων σύγκρουσης συμφερόντων και λοιπές διατάξεις. Άρθρο 26: "Έλεγχος γνησιότητας δικαιολογητικών". Άρθρο 29: "Μη εκπλήρωση στρατιωτικών υποχρεώσεων ως κώλυμα διορισμού".
Πιστοποίηση της υγείας των υπό πρόσληψη δημοσίων υπαλλήλων
Εφαρμογή των διατάξεων του ν.4440/2016 «Ενιαίο Σύστημα Κινητικότητας στη Δημόσια Διοίκηση και την Τοπική Αυτοδιοίκηση, υποχρεώσεις των προσώπων που διορίζονται στις θέσεις των άρθρων 6 και 8 του ν.4369/2016, ασυμβίβαστα και πρόληψη των περιπτώσεων σύγκρουσης συμφερόντων και λοιπές διατάξεις» (Α΄ 224 ).
Επιτάχυνση προσλήψεων μέσω Α.Σ.Ε.Π., τροποποιήσεις στον Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. και στον Κώδικα Κατάστασης Δημοτικών και Κοινοτικών Υπαλλήλων, σύστημα κινήτρων και ανταμοιβής δημοσίων υπαλλήλων, ρυθμίσεις για το σύστημα αξιολόγησης δημοσίων υπαλλήλων και λοιπές διατάξεις για τη βελτίωση της λειτουργίας της δημόσιας διοίκησης.
Εφόσον η πρόσληψη δεν ολοκληρώνεται σύμφωνα με τις κείμενες διατάξεις, ο/η υποψήφιος/α μπορεί να προσφύγει δικαστικώς.
Οι διοριστέοι/προσληπτέοι διατίθενται με απόφαση του Α.Σ.Ε.Π. κατά τη σειρά που έχουν στον οικείο πίνακα κατάταξης, σε συνδυασμό με τη δήλωση προτίμησής τους, στους φορείς του δημοσίου για διορισμό ή πρόσληψη.
Μέσα σε δέκα (10) ημέρες από τη διάθεση των διοριστέων/προσληπτέων, κάθε φορέας καλεί τους διατεθέντες σε αυτόν να υποβάλουν εντός είκοσι (20) ημερών τα απαιτούμενα, κατά τις οικείες διατάξεις, δικαιολογητικά πρόσληψης.
Η αρμόδια υπηρεσία του οικείου φορέα στον οποίο διορίζονται ή προσλαμβάνονται οι υπάλληλοι που περιλαμβάνονται στους πίνακες του ΑΣΕΠ, παραλαμβάνει και συλλέγει τα απαραίτητα δικαιολογητικά που έχουν προσκομίσει.
Κατόπιν συλλογής των δικαιολογητικών των υποψηφίων εντός της προθεσμίας που έχει τεθεί, αυτά προωθούνται στην αρμόδια Διεύθυνση Διοικητικού του φορέα για έλεγχο.
Η αρμόδια Διεύθυνση Διοικητικού ελέγχει τα προσκομισθέντα δικαιολογητικά προκειμένου να διαπιστώσει αν διαπιστώνονται τα προσόντα διορισμού και δεν συντρέχουν τα κωλύματα διορισμού.
Η αρμόδια Διεύθυνση συντάσσει την απόφαση πρόσληψης, κατόπιν ολοκλήρωσης ελέγχου των δικαιολογητικών και την προωθεί για υπογραφή στον αρμόδιο Υπουργό ή τον εξουσιοδοτημένο από τον Υπουργό υπογράφοντα του εκάστοτε φορέα.
Η πρόσληψη ενεργείται με απόφαση του οικείου υπουργού ή και του εξουσιοδοτουμένου από αυτόν οργάνου, η οποία δημοσιεύεται στην Εφημερίδα της Κυβερνήσεως.
Η απόφαση πρόσληψης αποστέλλεται ταχυδρομικά και με απόδειξη στη διεύθυνση κατοικίας του προσλαμβανόμενου ή του τυχόν οριζόμενου από αυτόν αντιπροσώπου, ο οποίος καλείται να αναλάβει υπηρεσία μέσα σε αποκλειστική προθεσμία τριάντα (30) ημερών.
Η αρμόδια υπηρεσία καταρτίζει τη σύμβαση εργασίας μεταξύ του φορέα και του/της υπαλλήλου.
Υπογράφεται η σύμβαση μεταξύ του αρμόδιου φορέα και του/ της υπαλλήλου.
Προκειμένου για νομικά πρόσωπα δημόσιου δικαίου, η πρόσληψη ενεργείται με απόφαση του αρμόδιου για την πρόσληψη του προσωπικού οργάνου. Στην απόφαση πρόσληψης αναφέρεται το ονοματεπώνυμο του προσλαμβανόμενου, το είδος της εργασίας, καθώς κι αν η σύμβαση εργασίας είναι αόριστου ή ορισμένου χρόνου και ο χρόνος διάρκειάς της στη δεύτερη περίπτωση. Προκειμένου για οργανισμούς τοπικής αυτοδιοίκησης, η πρόσληψη ενεργείται με απόφαση του αρμόδιου για την πρόσληψη του μόνιμου προσωπικού οργάνου του οικείου Ο.Τ.Α. Στην απόφαση πρόσληψης αναφέρεται το ονοματεπώνυμο του προσλαμβανόμενου και το είδος της εργασίας.
Οι πράξεις πρόσληψης και λύσης της σύμβασης εργασίας για οποιονδήποτε λόγο του προσωπικού που υπηρετεί στο Δημόσιο, στα Ν.Π.Δ.Δ. και στους Ο.Τ.Α α` και β` βαθμού με σύμβαση ιδιωτικού δικαίου αορίστου χρόνου, καθώς και με σύμβαση εργασίας ιδιωτικού δικαίου ορισμένου χρόνου, εφόσον παρέχεται δυνατότητα ανανέωσης, δημοσιεύονται εφεξής στην Εφημερίδα της Κυβερνήσεως.
Η σύμβαση εργασίας με τον/την αναφερόμενο/νη στην απόφαση πρόσληψης λογίζεται ότι καταρτίστηκε με την ανάληψη υπηρεσίας, η οποία βεβαιώνεται με προσήκοντα τρόπο από την υπηρεσία.
Μετά από την έκδοση πράξης πρόσληψης, ο οικείος φορέας υποχρεούται να αποστείλει στο Α.Σ.Ε.Π. αντίγραφο της πράξης ανάληψης υπηρεσίας και να διενεργήσει εντός τριών (3) μηνών αυτεπάγγελτο έλεγχο της γνησιότητας των δικαιολογητικών που έχει υποβάλει ο υποψήφιος και είναι απαραίτητα για τον διορισμό του, ή επηρεάζουν την κατάταξή του κατά τη διαδικασία διορισμού ή τη βαθμολογική και μισθολογική κατάταξή του μετά από τον διορισμό.
Κοινοποίηση πίνακα προσληπτέων απο το ΑΣΕΠ στον οικείο Φορέα
Κλήση των προσληπτέων για υποβολή των απαιτούμενων δικαιολογητικών
Παραλαβή δικαιολογητικών από την αρμόδια υπηρεσία
Προώθηση και χρέωση δικαιολογητικών στη Διεύθυνση Διοικητικού για έλεγχο
Έλεγχος δικαιολογητικών απο την αρμόδια Διεύθυνση Διοικητικού
Υπογραφή απόφασης πρόσληψης και δημοσίευσή της σε ΦΕΚ
Κοινοποίηση της δημοσιευθείσας απόφασης πρόσληψης στον/στην ενδιαφερόμενο/νη υπάλληλο
Έγγραφο δημόσιας υπηρεσίας/δημόσιου φορέα